Document ID: 32000R2512

Κανονισμός (ΕΚ) αριθ. 2512/2000 της Επιτροπής
της 15ης Νοεμβρίου 2000
για τροποποίηση του κανονισμού (ΕΚ) αριθ. 1685/95 για τη θέσπιση καθεστώτος έκδοσης πιστοποιητικών εξαγωγής στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, περί κοινής οργανώσεως της αμπελοοινικής αγοράς(1), όπως τροποποιήθηκε από τον κανονισμό (ΕΚ) αριθ. 1622/2000(2), και ιδίως τα άρθρα 63 και 64,
Εκτιμώντας τα ακόλουθα:
(1) Ο κανονισμός (ΕΚ) αριθ. 2425/2000 της Επιτροπής, της 31ης Οκτωβρίου 2000, για τροποποίηση του τομέα 15 του παραρτήματος Ι του κανονισμού (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή(3) έχει προσαρμόσει την ονοματολογία λόγω της νέας κατάστασης στον αμπελοοινικό τομέα αφότου άρχισε να ισχύει ο κανονισμός (ΕΚ) αριθ. 1493/1999. Η προσαρμογή αυτή αποσκοπεί κυρίως στην περιγραφή των εμπορευμάτων για την οποία ορισμένοι κωδικοί έχουν διαγραφεί. Κατά συνέπεια, πρέπει να προσαρμοστούν και τα παραρτήματα Ι και Ια του κανονισμού (ΕΚ) αριθ. 1685/95 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 2739/1999(5), ο οποίος ομαδοποιεί τους κωδικούς αυτούς σε κατηγορίες και κατηγορίες προϊόντων.
(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1685/95 τροποποιείται ως εξής:
1. Το παράρτημα Ι αντικαθίσταται από το παράρτημα Ι του παρόντος κανονισμού.
2. Το παράρτημα Ια αντικαθίσταται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 16 Νοεμβρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Νοεμβρίου 2000.

Labels: 3
17
6